REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

 **GRADSKO VIJEĆE GRADA DELNICA**

 n/r predsjednika Gorana Bukovca

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKA**

 **O**

**IZRADI II. IZMJENA I DOPUNA**

 **PROSTORNOG PLANA UREĐENJA GRADA DELNICA**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

Na temelju članka 86. Zakona o prostornom uređenju (»Narodne novine« broj153/13, 65/17, 114/18 i 39/19 ), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/ 05, 109/07, 125/08, 36/09, 150/11, 144/12 i 19/13, 137/15 i 123/17), članka 38. Statuta Grada Delnica (»Službene novine PGŽ« broj 28/09, 41/09, 11/13 i 20/13 - pročišćeni tekst, 6/15, Službene novine Grada Delnica 1/18, 3/18, 9/18) Gradsko vijeće Grada Delnica na sjednici održanoj \_\_\_\_\_\_\_\_. donosi

**ODLUKU
o izradi II. Izmjena i dopuna Prostornog plana uređenja Grada Delnica**

I. Uvodne odredbe

Članak 1.

Donosi se odluka o izradi II. Izmjena i dopuna Prostornog plana uređenja Grada Delnica.

Nositelj izrade Plana je Grad Delnice.

II. Pravna osnova za izradu i donošenje Plana

Članak 2.

Plan se izrađuje i donosi u skladu s odredbama Zakona o prostornom uređenju (»Narodne novine« broj 153/13, 65/17, 114/18 i 39/19, ), Prostornim planom uređenja Primorsko-goranske županije (»Službene novine PGŽ« broj 32/13 i 7/17) te zahtjevima čija se osnovanost ocijeni utemeljenom.

Prije donošenja ove Odluke, proveden je postupak ocjene o potrebi strateške procjene utjecaja na okoliš II. Izmjena i dopuna Prostornog plana uređenja Grada Delnice. U tom postupku, Upravni odjelu za prostorno uređenje, graditeljstvo i zaštitu okoliša Primorsko goranske županije dao je dva mišljenja kojima je utvrđeno da za II. Izmjene i dopune Prostornog plana uređenja Grada Delnica ne bi bilo potrebno provesti postupak strateške procjene utjecaja na okoliš, te da su iste prihvatljive za ekološku mrežu i da nije potrebno provesti Glavnu ocjenu prihvatljivosti za ekološku mrežu.

Članak 3.

III. Razlozi za donošenje Plana

Osnovni Plan donesen je 2002. godine i objavljen u Službenim novinama PGŽ br. 24/02. I. Izmjene i dopune PPU-a Grada Delnica donesene su 2013. godine i objavljene u Službenim novinama PGŽ 11/13. Sukladno zakonskim odredbama, izvršeno je i usklađenje PPU-a Grada Delnica sa Zakonom o prostornom uređenju, a koje je objavljeno u Službenim novinama Grada Delnica 4/16.

Razlozi za izmjenu i dopunu Plana su:

- definiranje površine za izvođenje rudarskih radova na lokaciji nekadašnjeg kamenoloma „Ciganska dražica“ koja je u prostornom planu označena kao kamenolom ali nije utvrđena zona zahvata - eksploatacijsko polje

- potreba usklađenja građevinskih područja naselja sa stanjem na terenu i redefiniranje građevinskih područja na lokacijama i mjestima na kojima se za to u tijeku primjene Plana pokazalo opravdano i svrsishodno,

- potreba usklađenja građevinskih područja zona izdvojene namjene sa stanjem na terenu, te proširenje ili formiranje novog građevinskog područja izdvojenih zona (poslovne, turističke, zone za sport i rekreaciju) u skladu s potrebama na terenu i postavkama Prostornog plana Primorsko-goranske županije,

- razmatranje lokacije vojnih skladišta posebice vojnog skladišta V-3 i definiranje namjene prostora, te usklađenje granica,

- ucrtati koridor pristupne ceste do poslovne zone K-1 u Delnicama

- korekcija granice park šume Japlenški vrh sukladno izrađenoj Stručnoj podlozi za izmjenu granice

- u skladu s potrebama pojedinih subjekata koji upravljaju infrastrukturnim građevinama proučiti i uvrstiti sve njihove zahtjeve u Plan,

- izvršiti potrebne izmjene i dopune Odredbi za provođenje Plana.

IV. Obuhvat plana

Članak 4.

Granica obuhvata Plana je čitav teritorij Grada Delnica kao jedinice lokalne samouprave.

V. Ocjena stanja u obuhvatu plana

Članak 5.

Unutar obuhvata Prostornog plana Grada Delnice s vremenom se pojavila potreba za korekcijama građevinskog područja te prenamjenom postojećih izdvojenih zona građevinskog područja kao i definiranje površine za izvođenje rudarskih radova na lokaciji „Ciganska dražica“. U tu svrhu iskazala se potreba za izmjenom Plana.

VI. Ciljevi i programska polazišta

Članak 6.

U sklopu izrade Izmjena i dopuna Plana potrebno je ostvariti sljedeće ciljeve:

* Omogućiti eksploataciju građevinskog kamena na lokaciji nekadašnjeg kamenoloma Ciganske Dražice koja je u važećem Planu označena kao kamenolom ali nije definiran obuhvat odnosno površina eksploatacijskog polja
* Lokaciji vojnog skladišta V-3, koja je sada u Planu označena kao izdvojeno građevinsko područje posebne namjene, dati novu namjenu
* ucrtati koridor pristupne ceste do poslovne zone K-1 u Delnicama
* Izvršiti manje korekcije postojećih građevinskih područja
* Sagledati prostor kupske doline te definirati izdvojeno građevinsko područje za razvoj turizma (izgradnja kampa, glamping objekata i sl.)
* Izvršiti izmjenu i korekciju granice park šume Japlenški vrh

VII. Stručne podloge

Članak 7.

Za izradu Plana bit će korišteni podaci i dokumentacija koju dostavljaju javnopravna tijela određene posebnim propisima.

Za izradu Plana koristit će se podloge u skladu sa odredbama Pravilnika o sadržaju, mjerilima kartografskog prikaza, obveznim prostornim pokazateljima i standardu elaborata prostornih planova (»Narodne novine«   broj 106/ 98, 39/04, 45/04 - ispravak i 163/04, 148/10, 9/11) koje će se pribaviti u državnoj geodetskoj upravi, odnosno kartografske podloge iz Izmjena i dopuna PPU-a Grada Delnica (»Službene novine PGŽ« broj 24/02, 11/13 i 2/16).

VIII. Način pribavljanja stručnih rješenja Plana

Članak 8.

Ne procjenjuje se potreba izrade stručnih rješenja Plana te se neće provoditi natječaj za izradu istih.

IX. Popis javnopravnih tijela određenih posebnim propisima, koja daju zahtjeve za izradu plana iz svog djelokruga te drugih sudionika koji će sudjelovati u izradi Plana

Članak 9.

 Ova Odluka dostavit će se slijedećim javnopravnim tijelima:

1. JU Zavod za prostorno uređenje Primorsko-goranske županije, Splitska ul. 2, Rijeka
2. Ministarstvo poljoprivrede, Ulica grada Vukovara 78, Zagreb
3. Ministarstvo regionalnog razvoja i fondova EU, Miramarska cesta 22, Zagreb
4. Ministarstvo obrane, .  Uprava za materijalne resurse, Trg kralja Petra Krešimira IV br. 1, Zagreb
5. Ministarstvo kulture, Uprava za zaštitu kulturne baštine, Užarska 26, Rijeka
6. Ministarstvo unutarnjih poslova, PU Primorsko-goranska,.Ulica Zrtava fišizma 3, Rijeka
7. Ministarstvo mora, prometa i infrastrukture, Prisavlje 14, Zagreb
8. Državna uprava za zaštitu i spašavanje, Riva 10, Rijeka
9. Hrvatske vode, Vodnogospodarski odjel za slivove sjevernog Jadrana, Rijeka, Đ. Šporera 3
10. Autocesta Rijeka - Zagreb d.d..,Širolina 4, 10000 Zagreb
11. Hrvatske šume d.o.o. Uprava šuma Podružnica Delnice, Supilova 32, Delnice
12. HEP-ODS, Elektroprimorje Rijeka, Ul. Viktora cara Emina 2, 51000, Rijeka
13. HEP-Operator distribucijskog sustava d.o.o., Ulica grada Vukovara 37, 10 000 Zagreb
14. Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10110 Zagreb
15. Komunalac – vodoopskrba i odvodnja d.o.o., Delnice Supilova ul. 173
16. Komunalac d.o.o., Delnice Supilova ul. 173
17. Županijska uprava za ceste, Nikole Tesle 9/X, Rijeka
18. Hrvatske ceste, Nikole Tesle 9/IX, Rijeka
19. Državni inspektorat, Sanitarna inspekcija, Riva 10 , Rijeka
20. Javna ustanova “Priroda”, Grivica 4, Rijeka
21. Nacionalni park Risnjak, Crni Lug, Bijela vodica 48
22. JANAF d.d., Zagreb, Miramarska cesta 24
23. PLINACRO d.o.o., Savska cesta 88a
24. HŽ Infrastruktura d.o.o., Mihanovićeva 12, Zagreb
25. Primorsko-goranska županija,Upravni odjel za prostorno uređenje,graditeljstvo i zaštitu okoliša, Riva 10, Rijeka
26. Jedinice lokalne samouprave s kojima Grad Delnice graniči- Grad Čabar, Općine: Ravna Gora, Skrad, Brod Moravice, Lokve, Mrkopalj

Ako se u tijeku izrade izmjena i dopuna Plana za to ukaže potreba u postupak izrade biti će uključeni i drugi sudionici.

Pozivaju se tijela i osobe određene posebnim propisima iz ovog članka da u roku od 30 dana od dana primitka ove Odluke dostave zahtjeve (podatke, planske smjernice i planske dokumente) za izradu Plana.

X. Rok za izradu plana, odnosno njegovih pojedinih faza

Članak 10.

Rok za izradu pojedinih faza Plana:

- dostava zahtjeva tijelima i osobama za izradu Plana - 8 dana od dana sklapanja ugovora s izrađivačem Plana

- prikupljanje zahtjeva od tijela i osoba iz članka 9. ove Odluke - 30 dana od dana primitka zahtjeva

- izrada prijedloga Plana - u roku od 30 dana od dana dostave zahtjeva, odnosno po isteku roka za dostavu zahtjeva

- utvrđivanje prijedloga Plana za javnu raspravu od strane gradonačelnika u roku od 10 dana od dostave prijedloga Plana

- javna rasprava - objava najmanje 8 dana od dana prije početka javne rasprave, javni uvid u trajanju od 15 dana. Mjesto, vrijeme javnog izlaganja, mjesto i vrijeme uvida u Plan te rok u kojem se nositelju izrade Plana dostavljaju očitovanja, mišljenja i prijedlozi te primjedbe biti će definirani u objavi javne rasprave

- izrada izvješća o javnoj raspravi -u roku 15 dana od dana završetka javne rasprave

- izrada nacrta Konačnog prijedloga plana - u roku 15 dana od dana izrade izvješća o javnoj raspravi

- dostava konačnog prijedloga Plana s izvješćem o javnoj raspravi Gradonačelniku te utvrđivanje konačnog prijedloga Plana za Gradsko vijeće 10 dana

- obavijest sudionicima javne rasprave o izradi konačnog prijedloga Plana s obrazloženjem o razlozima neprihvaćanja primjedbi - u roku 10 dana od utvrđivanja konačnog prijedloga Plana

- donošenje Plana - najkasnije u roku od 2 mjeseca od utvrđivanja konačnog prijedloga Plana.

XI. Izvori financiranja izrade Plana

Članak 11.

Izvor financiranja izrade i donošenja Plana je proračun Grad Delnica.

XII. Završna odredba

Članak 12.

Ova Odluka stupa na snagu osmog dana od dana objave u »Službenim novinama Grada Delnica“.

Klasa: 350-01/19-01/05

Ur. broj: 2112-01-30-10-20-10

Delnice, \_\_\_\_\_\_\_\_\_\_\_.

GRADSKO VIJEĆE GRADA DELNICA

Predsjednik

**Goran Bukovac**